Richard Hoggart

Herbert Richard Hoggart FRSL (24. september 1918 – 10. aprill 2014) oli Suurbritannia sotsioloog, kirjandusteadlane ja kultuuriuurija. Kultuuriuuringute valdkonnas huvitas teda Briti popkultuur. Hoggart sündis Leedsis ühena vaesusesse sattunud pere kolmest lapsest. Tema sõdurist isa suri, kui Hoggart oli pooleteiseaastane, ja ema suri, kui ta oli seitsmene. Hoggart kasvas üles vanaema juures. Ta sai stipendiumi Leedsi Ülikooli ja lõpetas ülikooli kiitusega. Teises maailmasõjas teenis Hoggart kuninglikus suurtükiväes. Aastatel 1946–1959 töötas Hoggart Hulli Ülikoolis tuutorina. Hoggarti 1951. aastal ilmunud esikteos käsitles W. H. Audeni luulet. 1957. aastal ilmus oluline teos "The Uses of Literacy". Autobiograafiliste sugemetega raamatus avaldas Hoggart kahetsust autentse Briti töölisklassikultuuri taandumisilmingute üle ja kritiseeris reklaamide, meedia ja amerikaniseerumise kaudu peale tungivat massikultuuri. Aastatel 1959–1962 töötas Hoggart Leicesteri Ülikoolis inglise kirjanduse vanemlektorina. 1960. aastal osales ta kaitsepoolse eksperttunnistajana D. H. Lawrence'i romaani "Lady Chatterley's Lover" kõlbelisust arutanud kohtuprotsessil. Hoggarti järgi on tegu põhiolemuselt moraalse ja "puritaanliku" teosega. Samuti ütles ta, et oli teel kohtusse ehitusplatsist möödudes sarnast keelekasutust kuulnud. Protsess lõppes kirjastaja jaoks positiivselt. Aastatel 1962–1973 oli Hoggart Birminghami Ülikoolis professor. 1964. aastal asutas ta Birminghami Ülikooli juurde kultuuriuuringutega tegeleva keskuse Centre for Contemporary Cultural Studies ja juhtis seda 1969. aastani. Kultuuriuurijad pidid vaatlema ühiskonnaliikmete poolt tarbitavat ja loodavat informatsiooni, et mõista, mida selle põhjal ühiskondlike suhete kohta öelda saab. Aastatel 1971–1975 töötas Hoggart UNESCO humanitaarteaduste, kultuuri ja sotsiaalteaduste valdkonna asepeadirektorina (assistant director general) ja 1976–1984 oli ta Londoni Ülikooli Goldsmiths College'i rektor. Pärast seda läks ta pensionile. Goldsmithsi peahoone kannab nüüd Hoggarti auks nime Richard Hoggart Building. Osaliselt enda elukogemuse põhjal kirjutas Hoggart sotsiaalsest mobiilsusest. Näiteks kirjeldas ta ühes 1966. aastal kirjutatud essees ületöötamisest ja ärevusest tingitud närvivapustust, mis teda tabas, kui ta hilisteismelisena ülikoolistipendiumi nimel vaeva nägi. Ta kirjeldas ka, kui keeruline on töölisklassi taustaga inimestel keskklassi olustikus kohaneda. Hoggarti sõnul klassierinevused ei kao, vaid leiavad uusi väljendusviise. Ta ütles ära ka talle oluliste teenete eest pakutud aadliseisusest. "Auden" (Chatto, 1951) ISBN 0-7011-0762-6 "The Uses of Literacy: Aspects of Working Class Life" (Chatto and Windus, 1957) ISBN 0-7011-0763-4 . "Teaching Literature" (Nat. Inst. of Adult Education, 1963) ISBN 0-900559-19-5. "Higher Education and Cultural Change: A Teacher's View" (Earl Grey Memorial Lecture) (Univ.Newcastle, 1966) ISBN 0-900565-62-4. "Contemporary Cultural Studies: An Approach to the Study of Literature and Society" (Univ. Birmingham, Centre for Contemp. Cult. Studies, 1969) ISBN 0-901753-03-3 . "Speaking to Each Other: About Society v. 1" (Chatto and Windus, 1970) ISBN 0-7011-1463-0. "Speaking to Each Other: About Literature v. 2" (Chatto and Windus, 1970) ISBN 0-7011-1514-9. "Only Connect: On Culture and Communication" (Reith Lectures) (Chatto and Windus, 1972) ISBN 0-7011-1865-2. "After Expansion, a Time for Diversity: The Universities Into the 1990s" (ACACE, 1978) ISBN 0-906436-00-1. "An Idea and Its Servants: UNESCO from Within" (Chatto and Windus, 1978) ISBN 0-7011-2371-0. "An English Temper" (Chatto and Windus, 1982) ISBN 0-7011-2581-0. "The Future of Broadcasting" (koos Janet Morganiga) (Holmes & Meier, 1982) ISBN 0-8419-5090-3 . "British Council and the Arts" Richard Hoggart et al. (British Council, 1986) ISBN 0-86355-048-7. "The Worst of Times: An Oral History of the Great Depression in Britain" (koos Nigel Grayga) (Barnes & Noble Imports, 1986) ISBN 0-389-20574-5. "An Idea of Europe" (Chatto and Windus, 1987) ISBN 0-7011-3244-2). "A Local Habitation, 1918-40" (Chatto and Windus, 1988) ISBN 0-7011-3305-8. "Liberty and Legislation" (Frank Cass Publishers, 1989) ISBN 0-7146-3308-9. "A Sort of Clowning: Life and Times, 1940-59" (Chatto and Windus, 1990) ISBN 0-7011-3607-3 "An Imagined Life: Life and Times 1959-91" (Chatto and Windus, 1992) ISBN 0-7011-4015-1). "Townscape with Figures: Farnham - Portrait of an English Town" (Chatto and Windus, 1994) ISBN 0-7011-6138-8. "A Measured Life: The Times and Places of an Orphaned Intellectual" (Transaction Publishers, 1994) ISBN 1-56000-135-6. "The Way We Live Now: Dilemmas in Contemporary Culture" (Chatto and Windus, 1995) ISBN 0-7011-6501-4 republished as The Tyranny of *"Relativism: Culture and Politics in Contemporary English Society" (Transaction Publishers, 1997) ISBN 1-56000-953-5. "First and Last Things: The Uses of Old Age" (Aurum Press, 1999) ISBN 1-85410-660-0. "Between Two Worlds: Essays, 1978-1999" (Aurum Press, 2001) ISBN 1-85410-782-8. "Between Two Worlds: Politics, Anti-Politics, and the Unpolitical" (Transaction Publishers, 2002) ISBN 0-7658-0097-7. "Everyday Language and Everyday Life" (Transaction Publishers, 2003) ISBN 0-7658-0176-0. "Mass Media in a Mass Society: Myth and Reality" (Continuum International Publishing Group - Academi, 2004) ISBN 0-8264-7285-0. Michael Meadowcroft. Richard Hoggart, academic, 1918-2014. FT. 11.04.2014. Richard Hoggart Obituary. Telegraph. 11.04.2014. J. Hartley. The Uses of Digital Literacy, St. Lucia: University of Queensland Press 2009, lk 2. Lynsey Hanley. Thought class was dead? Read Richard Hoggart, The Guardian, 13. aprill 2014. Academic and autor Richard Hoggart dies, aged 95. BBC. 11.04.2014.